Το **Ενωτικό Μέτωπο Ελληνικής Ιδεολογίας Συμπατριωτών** (Ε.Μ.Ε.Ι.Σ.) είναι ελληνικό πολιτικό κόμμα.

Ιστορικό
--------

Ιδρύθηκε στα τέλη Δεκεμβρίου του 2016 από τον εκδότη του *Ήλεκτρον* Τάσο Συμιγδαλά, τον ε.α ταξίαρχο και πρώην στέλεχος της *ΕΠΕΝ* και της *Πρώτης Γραμμής* Χρήστο Κοσσιώρη και τον συγγραφέα και δικηγόρο εθνικιστή Κωνσταντίνο Πλεύρη. Το *Ε.Μ.Ε.Ι.Σ*. διοικήθηκε από μια οργανωτική επιτροπή, η οποία απαρτιζόταν από τους Τάσο Συμιγδαλά ως Γ.Γ, τον δικηγόρο Δημήτριο Μάρκου ως Πρόεδρο προερχόμενο από την *Νέα Δεξιά* του Φαήλου Κρανιδιώτη, τον ιστορικό συγγραφέα και επικεφαλής των *Ελλήνων Αριστοκρατών* Γεώργιο Καραμαδούκη ως υπεύθυνο επικοινωνίας και τον δασοφύλακα Σπύρο Θεοδωρόπουλο ως υπεύθυνο δράσεων. Επικεφαλής της νεολαίας του *Ε.Μ.Ε.Ι.Σ.* (Ε.Ο.Ν.- ΕΜΕΙΣ Οργάνωση Νεολαίας) τέθηκε ο Δημήτρης Καρατζούνης. Ως επικεφαλής του όλου εγχειρήματος εμφανιζόταν ο Κωνσταντίνος Πλεύρης. Σκοπός του *Ε.Μ.Ε.Ι.Σ.* υπήρξε η ένωση εθνικιστικών και εθνικών κομμάτων και συλλόγων σε ενιαίο κομματικό σχηματισμό. Οι θέσεις του διαπνέονταν από την εθνικιστική ιδεολογία και παρουσίαζαν μια αριστοκρατικής μορφής Δημοκρατία με θεσμούς κληρώσεως, ποιοτικών κριτηρίων και αριστίνδην σωμάτων. Η προσπάθεια αυτή απέτυχε και πολλά μέλη και στελέχη του αποχώρησαν καταγγέλλοντας λανθασμένους χειρισμούς. Το 2019 επιχειρήθηκε από τους εναπομείναντες στο *Ε.Μ.Ε.Ι.Σ.* να προωθήσουν την υποψηφιότητα του Κωνσταντίνου Πλεύρη στον δήμο της Αθήνας. Υπήρξαν συναντήσεις με τον αρχηγό της Χρυσής Αυγής Νίκο Μιχαλολιάκο, οι οποίες όμως δεν τελεσφόρησαν όσο αφορά την στήριξή του. Λόγω αδυναμίας συγκεντρώσεως του εκ του νόμου προβλεπόμενου αριθμού γυναικών στον συνδυασμό *Αθήναι - Το Κλεινόν Άστυ* ο Κώστας Πλεύρης δεν κατήλθε στις δημοτικές εκλογές. Μετά τις εκλογές του 2019 το *Ε.Μ.Ε.Ι.Σ*. εντάχθηκε στο κόμμα ΕΛΑΣΥΝ (Ελληνική Λαϊκή Συνείδηση).

Τον Δεκέμβριο του ίδιου έτους ανακοινώθηκε η δημιουργία συνασπισμού με την Ε.ΛΑ.ΣΥΝ. τη Λαϊκή Ελληνική Πατριωτική Ένωση (Λ.Ε.Π.ΕΝ.), τους Σπαρτιάτες, το Κόμμα 4ης Αυγούστου και τη Πρώτη Γραμμή, με την προοπτική κοινής εκλογικής καθόδου με την ονομασία Κ.Υ.Μ.Α Ελληνισμού  Το Φεβρουάριο του 2021, ανακοινώθηκε η συνεργασία με τη Λαϊκή Κίνηση Πολιτών (ΛΑ.ΚΙ.Π.) ενώ το Νοέμβριο η ΕΛΑΣΥΝ ανακοίνωσε την αποχώρηση της από το Κ.Υ.Μ.Α Ελληνισμού. Επίσης αποχώρησαν η ΛΕΠΕΝ και οι ΣΠΑΡΤΙΑΤΕΣ.

Παραπομπές
----------

1. ↑  «Ε.Μ.Ε.Ι.Σ: Βιογραφικό». *Ε.Μ.Ε.Ι.Σ*. Ανακτήθηκε στις 2 Σεπτεμβρίου 2021.
2. ↑  Τα ιδεολογικά παιδιά του Πλεύρη πήραν το χρίσμα, *Ελεύθερη Ώρα*, 18 Φεβρουαρίου 2018
3. ↑  Emeis (4 Φεβρουαρίου 2017). «Ε.Μ.Ε.Ι.Σ: Ε.Μ.Ε.Ι.Σ. - ΕΝΑ ΚΙΝΗΜΑ ΕΝΩΣΕΩΣ ΤΟΥ ΕΘΝΙΚΟΥ ΧΩΡΟΥ». *Ε.Μ.Ε.Ι.Σ*. Ανακτήθηκε στις 2 Σεπτεμβρίου 2021.
4. ↑  Emeis (19 Νοεμβρίου 2020). «Ε.Μ.Ε.Ι.Σ: Ε. Μ. Ε. Ι. Σ». *Ε.Μ.Ε.Ι.Σ*. Ανακτήθηκε στις 2 Σεπτεμβρίου 2021.
5. ↑  Μπερτίδης, Χάρης. «Αποχώρηση από το ΕΜΕΙΣ αλλά και προσχώρηση του Γιώργου Μακρή». *elora.gr*. Ανακτήθηκε στις 2 Σεπτεμβρίου 2021.
6. 1 2  «ΑΠΟΚΛΕΙΣΤΙΚΟ: Ο Πλεύρης ΔΕΝ στηρίζει Κασιδιάρη στον Πρώτο Γύρο των Δημοτικών Εκλογών!... Τι δήλωσε ΠΡΙΝ ΛΙΓΟ στον «Στόχο»». *Εφημερίδα "Στόχος" - Stoxos newspaper*. Ανακτήθηκε στις 2 Σεπτεμβρίου 2021.
7. ↑  MM (21 Δεκεμβρίου 2020). «ΙΣΧΥΣ ΕΝ ΤΗ ΕΝΩΣΕΙ • ΕΛΑΣΥΝ». *ΕΛΑΣΥΝ*. Αρχειοθετήθηκε από το πρωτότυπο στις 21 Δεκεμβρίου 2020. Ανακτήθηκε στις 2 Σεπτεμβρίου 2021.
8. ↑  MM (21 Δεκεμβρίου 2020). «ΙΣΧΥΣ ΕΝ ΤΗ ΕΝΩΣΕΙ • ΕΛΑΣΥΝ». *ΕΛΑΣΥΝ*. Αρχειοθετήθηκε από το πρωτότυπο στις 21 Δεκεμβρίου 2020. Ανακτήθηκε στις 22 Δεκεμβρίου 2020.
9. ↑